ముంబై: దేశ ఆర్ధిక రాజధాని ముంబై పరిసరాలు మరోసారి మానవమృగాల పైశాచికానికి వేదికగా నిలచాయి. అభం శుభం తెలియని నాలుగేళ్ల చిన్నారిపై అఘాయిత్యానికి పాల్పడి హత్యచేసిన ముగ్గురు కామాంధులను పోలీసులు అరెస్టు చేశారు. ముంబై శివారు ప్రాంతంలో జరిగిన ఈ దారుణంపై పోలీసులు తెలిపిన వివరాలిలా ఉన్నాయి. భయాండర్ ప్రాంతంలోని ఓ బాలికకు చాక్లెట్ ఇస్తామని ఆశచూపిన దుండగులు జనావాసాలకు దూరంగా తీసుకెళ్లి లైంగిక వేధింపులకు పాల్పడ్డారు. తర్వాత ఆ చిన్నారిని చంపేసి రోడ్డుపక్కన చెత్తకుప్పలో పడేశారు. అనంతరం సమీపంలోని ఓ రెస్టారెంటు వెళ్లి చేపలకూరతో భోజనంచేసి వెళ్లిపోయారు. రెండు రోజుల తర్వాత చెత్తకుప్పలో బాలిక శవాన్ని గుర్తించిన ఓ వ్యక్తి పోలీసులకు సమాచారం ఇచ్చాడు. జనవరి 9న ఆజాద్ నగర్లోని తన ఇంటి నుంచి బాలిక తప్పిపోగా ఆ తెల్లారే కుటుంబసభ్యులు పోలీసులను ఆశ్రయించారు. ఆ తెల్లారే బాలిక విగతజీవిగా కనిపించడం చూసి గుండెలవిసేలా రోదించారు. ఈ కేసులో ఇప్పటికే ముగ్గురు వ్యక్తులను అరెస్టు చేయగా... బాలిక బంధువుగా చెబుతున్న మరో వ్యక్తి కోసం గాలిస్తున్నారు. కాగా నిందితులు ఆ చిన్నారిపై అత్యాచారం చేసి, తలపై మోది చంపినట్టుగా పోస్టుమార్టం నివేదికలో వెల్లడయిందని పోలీసులు తెలిపారు.
mumbai: desha aardhika rajadhani mumbai parisaraalu marosari maanavamrugaala paisaachikaaniki vedikagaa nilachayi. abham shubham teliyani nalugella chinnaripai aghaayityaaniki palpadi hatyachesina mugguru kaamaandhulanu poliisulu arestu chesaru. mumbai shivaaru praantamlo jarigina ee daarunampai poliisulu telipina vivaralila unnaayi. bhayander praantamlooni oo baalikaku chaclet istamani aasachuupina dundagulu janaavaasaalaku dooramgaa teesukelli laingika vedhimpulaku palpaddaru. tarvaata aa chinnarini champesi roddupakkana chettakuppalo padesaaru. anantaram sameepamloni oo restarentu velli chepalakuratho bhojananchesi vellipoyaaru. rendu rojula tarvaata chettakuppalo balika shavaanni gurtinchina oo vyakti polisulaku samacharam ichadu. janavari 9na ajad nagarloni tana inti nunchi balika tappipogaa aa tellare kutumbasabhyulu poliisulanu aasrayinchaaru. aa tellare balika vigatajeevigaa kanipinchadam chusi gundelavisela rodinchaaru. ee kesulo ippatike mugguru vyaktulanu arestu cheyagaa... balika bandhuvugaa chebutunna maro vyakti kosam gaalistunnaaru. kaga ninditulu aa chinnaripai atyaachaaram chesi, talapai modi champinattugaa postumartam nivedikalo velladayindani poliisulu telipaaru.